hotchpotch/miracl-hf-unified huggingface dataset:
หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า
จอมพลเรือ หลุยส์ ฟรานซิส อัลเบิร์ต วิคเตอร์ นิโคลัส เมานต์แบ็ตเทน เอิร์ลเมานต์แบ็ตเทนแห่งพม่า () หรือพระนามเดิมคือ เจ้าชายหลุยส์แห่งบัทเทนแบร์ก เป็นรัฐบุรุษและทหารเรือชาวอังกฤษ เป็นพระราชปนัดดา (หลานยาย) ในสมเด็จพระราชินีนาถวิกตอเรีย และเป็นพระปิตุลาในเจ้าชายฟิลิป ดยุกแห่งเอดินบะระ
ในช่วงสงครามโลกครั้งที่สองทรงดำรตำแหน่งเป็นผู้บัญชาการกองเรือสัมพันธมิตรในเอเชียตะวันออกเฉียงใต้ (1943–46) และดำรงตำแหน่งเป็นอุปราชแห่งอินเดีย (1947) และต่อมาดำรงตำแหน่งเป็นข้าหลวงต่างพระองค์ประจำอาณานิคมอินเดีย (1947–48) ก่อนที่ต่อมาจะกลับมารับราชการที่ตำแหน่งเฟิร์สซีลอร์ด (ผู้บัญชาการราชนาวี) และรับราชการในตำแหน่งสุดท้ายที่ผู้บัญชาการทหารสูงสุด นอกจากนี้ในฐานะสมาชิกพระราชวงศ์แล้ว เอิร์ลเมานต์แบ็ตเทนยังเป็นผู้อบรมสั่งสอนเจ้าชายชาลส์ เจ้าชายแห่งเวลส์ ซึ่งทรงมีศักดิ์เป็นพระนัดดาของพระองค์ ซึ่งทั้งสองพระองค์ก็มักจะเรียกอย่างทรงกันเองว่า "เสด็จปู่–เสด็จหลาน"
พระองค์ทรงเป็นโอรสในเจ้าชายหลุยส์แห่งบัทเทนแบร์ก ซึ่งเป็นเจ้าชายเยอรมันที่เข้ามารับราชการในอังกฤษและได้เสกสมรสกับเจ้าหญิงวิกตอเรียแห่งเฮสส์และไรน์ พระราชธิดาองค์เล็กในสมเด็จพระราชินีนาถวิกตอเรีย ในปี 1917 พระเจ้าจอร์จที่ห้าได้ถอดฐานันดรเยอรมัน ทำให้ทรงเป็นที่รู้จักกันในนาม "ลอร์ด หลุยส์ เมานต์แบ็ตเทน" ภายหลังสงครามโลกครั้งที่สองสิ้นสุด เขารับแต่งตั้งเป็นขุนนางแห่งสหราชอาณาจักร
เอิร์ลเมานต์แบ็ตเทนแห่งพม่าถูกลอบปลงพระชนม์โดยกลุ่มกบฎแบ่งแยกดินแดนในไอร์แลนด์เหนือ ในคืนวันที่ 27 สิงหาคม 1979 โดยนายธอมัส แม็กแมฮอน สมาชิกกลุ่มกบฎได้แอบปีนเข้าไปบนเรือของเอิร์ลเมานต์แบ็ตเทน ซึ่งบนเรือขณะนั้นมีสมาชิกโดยสารอยู่คือเอิร์ลเมานต์แบ็ตเทน, ท่านหญิงบราบันด์ ธิดาคนโต, ลอร์ดบราบันด์ สามีของนาง และบุตรของทั้งสองอีกสองคนชื่อนิโคลัสกับพอล คนร้ายได้ทำการวางระเบิดควบคุมโดยวิทยุน้ำหนักราว 20 กิโลกรัม และเกิดการระเบิดขึ้น เอิร์ลเมานต์แบ็ตเทนร่วงลงไปในน้ำและถูกช่วยไว้ได้โดยชาวประมงใกล้เคียงในลักษณะขาขวาเกือบขาดแต่ก็สิ้นพระชนม์ด้วยทนพิษบาดแผลไม่ไหว ลอร์ดและท่านหญิงบราบันด์ได้รับบาดเจ็บสาหัส ในขณะที่บุตรชายทั้งสองเสียชีวิตในที่เกิดเหตุ ส่วนท่านหญิงบราบันด์ถึงแก่อนิจกรรมในวันรุ่งขึ้นจากพิษบาดแผล
สะพานลูเดนดอฟฟ์
สะพานลูเดนดอฟฟ์ (บ้างเรียกสะพานที่เรมาเกิน) ในต้นเดือนมีนาคม ค.ศ. 1945 เป็นสะพานข้ามแม่น้ำไรน์ในประเทศเยอรมนีหนึ่งในสองแห่งที่ยังเหลืออยู่เมื่อถูกกำลังกองทัพบกสหรัฐยึดระหว่างยุทธการที่เรมาเกินในช่วงปลายสงครามโลกครั้งที่สอง สะพานลูเดนดอฟฟ์สร้างในสงครามโลกครั้งที่หนึ่งเพื่อช่วยส่งกำลังเพิ่มเติมและการส่งกำลังให้ทหารเยอรมันในแนวรบด้านตะวันตก ซึ่งเชื่อมเรมาเกินบนฝั่งตะวันตกและหมู่บ้านแอร์เพิลบนฝั่งตะวันออกระหว่างสองเขาที่ขนาบแม่น้ำ
เมื่อสิ้นสุดปฏิบัติการช่างตัดไม้ (1–7 มีนาคม ค.ศ. 1945) ทหารกองทัพที่ 1 แห่งอเมริกามาถึงเรมาเกินและประหลาดใจที่พบว่าสะพานยังอยู่ การยึดสะพานนี้ทำให้กองทัพบกสหรัฐสถาปนาหัวสะพานบนฝั่งตะวันออกของแม่น้ำไรน์ หลังกำลังสหรัฐยึดสะพาน เยอรมนีพยายามทำลายอยู่หลายครั้งจนถล่มในวันที่ 17 มีนาคม ค.ศ. 1945 สิบวันหลังถูกยึด ฆ่าทหารช่างสหรัฐ 28 นาย ระหว่างที่สะพานยังอยู่ สะพานทำให้กองทัพบกสหรัฐวางกำลังทหาร 25,000 นาย หกกองพลทหารบกกับรถถัง ปืนใหญ่และรถบรรทุกจำนวนมากข้ามแม่น้ำไรน์ สะพานนี้ไม่เคยถูกสร้างใหม่ หอคอยบนฝั่งตะวันตกถูกเปลี่ยนเป็นพิพิธภัณฑ์และหอคอยบนฝั่งตะวันออกเป็นที่แสดง
ภูมิทัศน์วัฒนธรรมหุบเขาออร์คอน
มีพื้นที่ ๑๒๑,๙๖๗ เฮคเตอร์ ตั้งอยู่รอบบริเวณผืนทุ่งกว้างบนสองฝั่งแม่น้ำโอร์กอน และแหล่งโบราณคดีมากมายที่มีอายุถึงคริสต์ศตวรรษที่ ๖ (พุทธศตวรรษที่ ๑๑) บริเวณนี้ยังรวมคาร์โครัม () เมืองหลวงในคริสต์ศตวรรษที่ ๑๓-๑๔ (พุทธศตวรรษที่ ๑๘-๑๙) ของอาณาจักรเจงกิสข่านเข้าไว้ด้วย กล่าวโดยรวมสิ่งที่หลงเหลือในบริเวณนี้ สะท้อนให้เห็นถึงสายสัมพันธ์ที่เชื่อมโยงระหว่างชนเผ่าร่อนเร่ สังคมปศุสัตว์ และศูนย์กลางการปกครองและศาสนา และความสำคัญของหุบเขาโอร์คอนในประวัติศาสตร์ของเอเชียกลาง ทุ่งหญ้ายังคงถูกใช้เลี้ยงสัตว์โดยชนเผ่าเร่รอนมองโกเลียน
ภูมิทัศน์วัฒนธรรมหุบเขาออร์คอนได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 28 เมื่อปี พ.ศ. 2547 ที่เมืองซูโจว ประเทศจีน ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
กุยบอโน
กุยบอโน () ความหมายตามอักษรว่า "เพื่อประโยชน์ผู้ใด" (to whose profit?) เป็นวลีภาษาละตินที่ยังใช้กันอยู่ เป็นคำถามนิติเวชสำคัญในการสืบสวนทางกฎหมายและตำรวจ คือ การหาว่าผู้ใดมีเหตุจูงใจอาชญากรรม กุยบอโนเป็นภาษิตที่ใช้เพื่อแนะเหตุจูงใจเร้นหรือเพื่อชี้ว่าผู้ที่รับผิดชอบบางสิ่งอาจไม่เป็นผู้ที่ดูเหมือนเป็นในตอนแรก
โดยทั่วไปวลีนี้ใช้แนะว่าอาจพบบุคคลหรือกลุ่มบุคคลที่มีความผิดฐานก่ออาชญากรรมในหมู่ผู้ที่ได้ประโยชน์ โดยมุ่งหาประโยชน์ทางการเงินเป็นหลัก ผู้ที่ได้ประโยชน์อาจไม่ประจักษ์เสมอไป ตัวอย่างเช่น อาจเบี่ยงความสนใจไปแพะรับบาปได้สำเร็จ เป็นต้น
บูร์คันคัลดุน
ภูเขาบูร์คันคัลดุน ตั้งอยู่ทางตะวันออกเฉียงเหนือของประเทศมองโกเลีย อยู่ตอนกลางของเทือกเขาเคนติอี ที่ซึ่งที่ราบอันกว้างใหญ่ของมองโกเลียไปบรรจบกับป่าสนเขาไซบีเรีย ของประเทศรัสเซีย
ภูเขาบูร์คันคัลดุน มีความเชื่อมโยงกับการบูชาภูเขาศักดิ์สิทธิ์ รวมทั้งแม่น้ำและโอโวโอ (Ovoo: กองหินของคนทรง) ด้วยพิธีการต่างๆ ซึ่งเกิดจากการผสมผสานกันระหว่างพิธีกรรมของคนทรงในยุคโบราณ และพิธีการของศาสนาพุทธ ภูเขาแห่งนี้ยังเป็นสถานที่ที่เชื่อกันว่า เป็นที่เกิดและที่ฝังศพของ เจงกีส ข่าน ผู้ก่อตั้งจักรวรรดิมองโกล และพบหลักฐานว่า เจงกีส ข่าน สร้างการบูชาภูเขาขึ้น เพื่อสร้างความสามัคคีแก่ชาวมองโกล
ภูเขาใหญ่บูร์คันคัลดุนและภูมิทัศน์ศักดิ์สิทธิ์โดยรอบได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบอนน์ ประเทศเยอรมนีด้วยข้อกำหนดและหลักเกณฑ์ในการพิจารณา ดังต่อไปนี้
กัญญา ลีนุตพงษ์
กัญญา ลีนุตพงษ์ หรือ "ผึ้ง" ทายาทเจ้าของอาณาจักรรถยนต์ยนตรกิจ ผู้นำเข้าและจัดจำหน่ายรถยนต์ "เกีย" "เปอโยต์" ฯลฯ เกิดเมื่อวันที่ 11 มกราคม พ.ศ. 2533 อดีตนางเอกละคร เป็นลูกพี่ลูกน้องของ พิมพาภรณ์ ลีนุตพงษ์ ซึ่งเป็นอดีตนักแสดงเช่นกัน
กัญญา ลีนุตพงษ์ สำเร็จการศึกษาระดับ High School ที่ Shrewsbury International School และระดับปริญญาตรีที่คณะนิเทศศาสตร์ ภาคภาษาอังกฤษ จุฬาลงกรณ์มหาวิทยาลัย เริ่มเข้าวงการจากกภาพยนตร์โฆษณา, มิวสิควีดีโอ และถ่ายแบบตามนิตยสารต่าง ๆ เช่น นิตยสาร Seventeen, Mars, Knock Knock เป็นต้น ผลงานมิวสิควีดีโอที่สร้างชื่อ ในเพลง "โทรมาว่ารัก" ของ บี้ สุกฤษฎิ์ วิเศษแก้ว และเพลง "ดูแลรักเขาให้ดีดี" ของ ดา เอ็นโดรฟิน และผลงานละครที่ผลิตโดยบริษัท เอ็กแซ็กท์สองเรื่องในปี พ.ศ. 2551 เรื่องแรกคือ ตราบสิ้นดินฟ้า โดยรับบทเป็น กรวิก บุตรสาวของ สร้อย ซึ่งแสดงโดย แหม่ม คัทลียา แมคอินทอช ต่อมาจึงรับบทเป็นนางเอกเต็มตัวเรื่อง เงาอโศก โดยรับบทเป็น ปี่ หรือ ปิยะฉัตร เด็กสาวกำพร้าผู้น่าสงสาร คู่กับ ป้อง ณวัฒน์ กุลรัตนรักษ์ 
ปัจจุบัน กัญญาได้อำลาวงการบันเทิงแล้ว
เอฟ. เมอร์รีย์ เอบราฮัม
เอฟ. เมอร์รีย์ เอบราฮัม (; เกิด 24 ตุลาคม ค.ศ. 1939) หรือชื่อเกิดว่า เมอร์รีย์ เอบราฮัม เป็นนักแสดงชาวอเมริกัน เขาเป็นที่นิยมในคริสต์ทศวรรษ 1980 หลังจากชนะรางวัลออสการ์ สาขานักแสดงนำชายยอดเยี่ยม จากบทบาท อันโตนีโอ ซาลีเอรี ในภาพยนตร์เรื่อง "อมาเดอุส (1984)" เขาปรากฏตัวในหลายบทบาททั้งแสดงนำและสมทบในภาพยนตร์หลายเรื่อง เช่น "All the President's Men (1976)", "Scarface (1983)", "The Name of the Rose (1986)", "Last Action Hero (1993)", "Star Trek: Insurrection (1998)", "Finding Forrester (2000)", "Inside Llewyn Davis (2013)" และ "The Grand Budapest Hotel (2014)" นอกจากนี้เขายังเป็นที่รู้จักในวงการโทรทัศน์และละคร และซีรีส์เรื่อง "โฮมแลนด์ (2012)" ยังส่งผลให้เขาได้รับการเสนอชื่อเข้าชิงรางวัลเอ็มมีและรางวัลแซกอวอร์ดสเป็นครั้งแรกอีกด้วย
47 หมีใหญ่
47 หมีใหญ่ ( ย่อเป็น 47 UMa) หรือชื่อว่าชาละวัน เป็นดาวแคระเหลืองอยู่ห่างจากโลกประมาณ 46 ปีแสงในกลุ่มดาวหมีใหญ่ ในปี 2554 เชื่อว่าดาวเคราะห์นอกระบบสามดวง (ชื่อ 47 หมีใหญ่ บี ซีและดี ซึ่งสองดวงแรกได้ชื่อว่าตะเภาทองและตะเภาแก้ว) โคจรรอบดาวฤกษ์นี้
47 หมีใหญ่ตั้งอยู่ค่อนข้างใกล้กับระบบสุริยะ จากข้อมูลของการวัดวิชาการวัดตำแหน่งดาวโดยดาวเทียมวัดตำแหน่งดาวฮิปพาร์คอส ดาวนี้มีพารัลแลกซ์ 71.11 มิลลิอาร์กวินาที สอดคล้องกับระยะทาง 45.913 ปีแสง ดาวนี้มีความส่องสว่างปรากฏ +5.03 ซึ่งมองเห็นได้ด้วยตาเปล่าและมีความส่องสว่างสัมบูรณ์ +4.29 หมายความว่า ความสว่างมากกว่าดวงอาทิตย์ประมาณ 60% ดาวนี้เป็นแฝดดวงอาทิตย์ (solar analog) ด้วยชนิดสเปกตรัม G1V มีมวลพอ ๆ กับดวงอาทิตย์แต่ร้อนกว่าประมาณ 5,882 K และเป็นโลหะมากกว่าเล็กน้อย คือ ประมาณ 110% ของความอุดมเหล็กของดวงอาทิตย์
เช่นเดียวกับดวงอาทิตย์ 47 หมีใหญ่อยู่บนลำดับหลัก โดยเปลี่ยนไฮโดรเจนเป็นฮีเลียมโดยปฏิกิริยานิวเคลียร์ฟิวชัน โดยอาศัยกัมมันตภาพโครโมสเฟียร์ ดาวฤกษ์นี้อาจมีอายุประมาณ 6,000 ล้านปี แม้แบบจำลองวิวัฒนาการแนะว่าอายุอาจสูงถึงประมาณ 8,700 ล้านปี การศึกษาอื่นประมาณอายุดาวนี้ไว้ระหว่าง 4,400 ถึง 7,000 ล้านปี
เมื่อวันที่ 15 ธันวาคม พ.ศ. 2558 สหพันธ์ดาราศาสตร์สากล ได้ประกาศชื่อสามัญให้กับดาว 47 Ursae majoris ใหม่ว่า "ดาวชาละวัน" (Chalawan) อันเป็นชื่อสามัญของดาวฤกษ์เป็นภาษาไทยครั้งแรก ส่วนดาวเคราะห์ในระบบของดาว 47 หมีใหญ่ อีก 2 ดวง คือดาว 47 Ursae majoris b (ดาว 47 หมีใหญ่ b) และดาว 47 Ursae majoris c (ดาว 47 หมีใหญ่ c) ได้ชื่อสามัญว่า "ดาวตะเภาทอง" (Taphao Thong) และ "ดาวตะเภาแก้ว" (Taphao Kaew) ตามลำดับ โดยชื่อทั้ง 3 เสนอโดยสมาคมดาราศาสตร์ไทย
ไทยลีก (บริษัท)
บริษัท ไทยลีก จำกัด ( ชื่อย่อ: TL) เป็นบริษัทบริหารการจัดการแข่งขันฟุตบอลลีกอาชีพ ถือหุ้นโดย สมาคมกีฬาฟุตบอลแห่งประเทศไทย ก่อตั้งขึ้นเมื่อวันที่ 29 กรกฎาคม พ.ศ. 2559 ในการประชุมของสภากรรมการชุดใหม่ ซึ่งมี พล.ต.อ.สมยศ พุ่มพันธุ์ม่วง อดีตผู้บัญชาการตำรวจแห่งชาติ เป็นนายกสมาคมฯ โดยก่อตั้งแทน "บริษัท ไทยพรีเมียร์ลีก จำกัด" ซึ่งได้ทำงานมาตั้งแต่ปี พ.ศ. 2552
ในปี พ.ศ. 2552 สมาพันธ์ฟุตบอลเอเชีย ออกระเบียบว่าด้วยความเป็นสโมสรฟุตบอลอาชีพอย่างสมบูรณ์แบบ สมาคมฟุตบอลแห่งประเทศไทย ในพระบรมราชูปถัมภ์ ซึ่งในขณะนั้น วรวีร์ มะกูดี เป็นนายกสมาคมฯ จึงต้องดำเนินการจัดตั้ง "บริษัท ไทยพรีเมียร์ลีก จำกัด" ขึ้นเพื่อจัดการแข่งขันฟุตบอลลีกภายในประเทศอย่างเป็นอาชีพที่แท้จริง โดยมีวิชิต แย้มบุญเรือง อดีตนักฟุตบอลทีมชาติไทย เป็นประธานกรรมการคนแรก (ประธานคนสุดท้ายคือ องอาจ ก่อสินค้า) และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารสโมสร ส่งผลให้มีการแข่งขันเชิงรูปแบบ การบริหารจัดการให้เป็นมืออาชีพยิ่งขึ้น รวมทั้งแพร่หลายออกไปยังส่วนภูมิภาคทั่วประเทศ จากเดิมที่สโมสรฟุตบอลต่างๆ จะกระจุกตัวอยู่ในเขตกรุงเทพมหานครและปริมณฑลเท่านั้น จึงกลับมาเป็นที่นิยมของแฟนฟุตบอลไทยอีกครั้ง
ภายหลังจากการเลือกตั้งนายกสมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ พ.ศ. 2559 ซึ่ง พล.ต.อ.สมยศ พุ่มพันธุ์ม่วง ที่ได้รับเลือกจากสโมสรสมาชิกให้ดำรงตำแหน่งนายกสมาคมคนใหม่ได้ประกาศว่า ได้ทำการจดทะเบียนจัดตั้งบริษัทใหม่ขึ้นมาทำหน้าที่แทน "บริษัท ไทยพรีเมียร์ลีก จำกัด" เรียบร้อยแล้วโดยใช้ชื่อว่า บริษัท พรีเมียร์ลีกไทยแลนด์ จำกัด และได้แต่งตั้ง พล.ต.ท.บริหาร เสี่ยงอารมณ์ เป็นประธานเจ้าหน้าที่บริหาร กับ เบนจามิน ตัน ผู้อำนวยการด้านการแข่งขันสโมสรของสมาพันธ์ฟุตบอลเอเชีย เป็นรองประธานเจ้าหน้าที่บริหาร ต่อมา พล.ต.อ.สมยศได้แต่งตั้ง พล.ต.อ.จักรทิพย์ ชัยจินดา ผู้บัญชาการตำรวจแห่งชาติคนปัจจุบันเป็นประธานบริษัท
เมื่อวันที่ 29 กรกฎาคม พ.ศ. 2559 พล.ต.อ.สมยศ พุ่มพันธุ์ม่วง ได้ดำเนินการจดทะเบียนจัดตั้ง บริษัท ไทยลีก จำกัด ขึ้นมาแทนที่บริษัท พรีเมียร์ลีกไทยแลนด์ จำกัด และเมื่อวันที่ 16 สิงหาคม พ.ศ. 2559 พล.ต.อ.สมยศ พุ่มพันธุ์ม่วงได้โอนหุ้นจำนวน 99.98% ให้กับสมาคมกีฬาฟุตบอลแห่งประเทศไทย ตามคำแนะนำของฟีฟ่า
โรคเฮิร์ซปรุง
โรคเฮิร์ซปรุง () หรือลำไส้ใหญ่โป่งพองแต่กำเนิด () เป็นภาวะลำไส้ใหญ่โป่งพองชนิดหนึ่ง
คำสั่งที่ 227
คำสั่งที่ 227 ออกเมื่อวันที่ 28 กรกฎาคม ค.ศ. 1942 เป็นคำสั่งที่โจเซฟ สตาลินซึ่งปฏิบัติหน้าที่เป็นคอมมิสซาร์กลาโหมประชาชนออก ขึ้นชื่อจากประโยค "ห้ามถอยแม้แต่ก้าวเดียว" () ซึ่งเป็นคำขวัญของการต่อต้านการบุกครองเยอรมันของโซเวียต คำสั่งนี้ได้กำหนดต่อทหารทั้งกองทัพทั้งระดับนายพลจนถึงระดับพลทหารว่า ให้สู้ต่อสู้กับเยอรมันจนตัวตายห้ามถอยแม้แต่ก้าวเดียว หากฝ่าฝืนมีความผิดฐานขี้ขลาดตาขาว เป็นผู้ทรยศต่อชาติมีโทษสถานหนักคือความตาย โดยมีเจ้าหน้าที่คอมมิสซาร์เป็นผู้มีอำนาจจัดการทั้งกองทัพ ซึ่งมีทหารรัสเซียหลายๆนายต้องเสียชีวิตด้วยคำสั่งนี้
รางวัลสมาคมผู้กำกับภาพยนตร์ไทย ครั้งที่ 6
Thai Film Director Association หรือ สมาคมผู้กำกับภาพยนตร์ไทย ได้ประกาศผลรางวัล สมาคมผู้กำกับภาพยนตร์ไทย ครั้งที่ 6 ผ่านการลงคะแนนด้วยระบบ One Man One Vote จากสมาชิกซึ่งเป็นผู้กำกับภาพยนตร์ โดยตัดสินจากภาพยนตร์ไทยตลอดทั้งปี 2558 ที่เข้าฉายแบบเก็บเงินในโรงภาพยนตร์ จำนวนทั้งสิ้น 60 เรื่อง
ร้อยแก้ว (เพลงธนกฤต พานิชวิทย์)
"ร้อยแก้ว (Slam Drunk)" เป็นซิงเกิลของธนกฤต พานิชวิทย์ ร่วมกับ กอล์ฟ ฟักกลิ้ง ฮีโร่ ออกจำหน่ายในวันที่ 27 พฤศจิกายน พ.ศ. 2558
เนื้อหาของเพลงพูดถึง ข้อคิดจากการดื่มแล้วการคิดอย่างมีสติเพื่อทบทวนเรื่องราวความรักที่ผ่านมาด้วยความเข้าใจ จากจุดเริ่มต้นอันหอมหวาน จนถึงปลายทางที่ได้รู้ว่าทุกอย่างมันไม่เคยจริง ใช้หนึ่งแก้ว ต่อหนึ่งเหตุการณ์ ให้ความรู้สึกทำงานไปพร้อมกับเวลาในขณะนั้น แล้วเราจะพบจุด “พอ” ของการดื่มครั้งนี้
ส่วนมิวสิกวีดีโอนี้เผยแพร่ครั้งแรกเมื่อวันที่ 8 ธันวาคม พ.ศ. 2558 กำกับโดย สกัณห์ อายุรพงศ์ โดยมี จิ๊บบี้ ตะวัน แซ่ตั้ง และขวัญ ศิริขวัญ ชินโชติ พูดถึงเรื่องของชาย – หญิง ที่เป็นตัวแทนของผู้ชาย กับผู้หญิงทั่วโลกที่มีมุมมองในการแก้ปัญหาที่ต่างกัน อย่างในเพลงนี้เป็นการพูดถึงการดื่มแบบมีสติ หลังจากดื่มจนเข้าใจว่าการที่เราดื่มเข้าไปมากเท่าไหร่ก็ไม่ได้ช่วยอะไรสุดท้ายคนที่คิดได้ก่อนต้องวางแก้ที่เป็นปัญหาและก้าวเดินต่อไป
เพลง "ร้อยแก้ว (Slam Drunk)" ได้อันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ดาวอังคาร (เพลงธนกฤต พานิชวิทย์)
"ดาวอังคาร (MARS)" เป็นซิงเกิลของธนกฤต พานิชวิทย์ ประพันธ์คำร้อง-แต่งทำนองโดย ธนกฤต พานิชวิทย์ ออกจำหน่ายในวันที่ 11 พฤศจิกายน พ.ศ. 2557
เนื้อหาเพลงนี้ว่านแต่งขึ้นจากป­ระสบการณ์การใช้ชีวิตของเขาเขาจึงอยากชวนท­ุกคนที่ กาลัง รู้สึกเหนื่อยหน่ายกับการทางาน ท่ามกลางโต๊ะประชุมอันแสนวุ่น วายและเต็มไปด้วยความเครียด ให้กลับมาสดใสอีกครั้งด้วยการมองใครสักคนใ­นนั้นที่ทำให้คุณรู้สึกชุ่มชื่นหัวใจเพราะ­ใครคนนั้นเขาจะทำให้ทุกๆวันของการทำงานของ­คุณมีความหมายและกลายเป็นสีชมพูขึ้นมาทันท­ี...
เพลง "ดาวอังคาร (MARS)" ได้อันดับสูงสุดที่ 16 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 21 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กังฟูแพนด้า 3
กังฟูแพนด้า 3 (อังกฤษ : Kung Fu Panda 3) สร้างโดยบริษัท ดรีมเวิร์กสแอนิเมชัน และ Oriental DreamWorks จัดฉายโดย ทเวนตีท์เซนจูรีฟอกซ์ เป็นภาพยนตร์ภาคต่อของ กังฟูแพนด้า 2 โดยภาพยนตร์เรื่องนี้ได้รับการสร้างต้นฉบับเป็น 2 ภาษา คือ ภาษาอังกฤษ และภาษาจีนกลาง ภาพยนตร์เรื่องนี้เริ่มฉายในวันที่ 23 มกราคม ในประเทศจีน ,28 มกราคมในประเทศเกาหลีใต้, รัสเซีย, อาเซอร์ไบจาน, เบลารุสและยูเครน ,29 มกราคม ในประเทศสหรัฐอเมริกา, ปากีสถานและแคนาดา ส่วนประเทศอื่นนั้นกำหนดฉายในเดือนมีนาคมและเมษายน โดยในประเทศไทยกำหนดฉายในวันที่ 10 มีนาคม
X-เม็น รวมพลังประจัญบาน
X-เม็น รวมพลังประจัญบาน () เป็นภาพยนตร์เรื่องที่ 3 ของภาพยนตร์ชุด X-เม็น เป็นภาพยนตร์เอ็กซ์เมนเรื่องแรกที่ไม่ได้กำกับโดยไบรอัน ซิงเกอร์ สร้างมาจากหนังสือการ์ตูนเรื่องเอ็กซ์เมน โดยแจ็ค เคอร์บี้ และ สแตน ลี นำแสดงโดยฮิว แจ็กแมน, ฮัลลี เบอร์รี, เอียน แม็กเคลเลน, ฟัมเกอ ยันส์เซิน, แอนนา แพควิน, เคลซี่ แกรมเมอร์, เจมส์ มาร์สเดน, รีเบคก้า โรมิจิน-สเตมอส, ชอว์น แอชมอร์, อารอน สแตนฟอร์ด, วินนี่ โจนส์, แพทริค สจ๊วต
ภาพยนตรเรื่องนี้ออกฉายรอบปฐมทัศน์ในวันที่25 พฤษภาคม พ.ศ. 2549 และออกฉายรอบทั่วไปในวันที่ 26 พฤษภาคม พ.ศ. 2549
รัฐบาลได้ทำการประกาศว่ามียารักษาพวกมนุษย์กลายพันธุ์ให้กลับมาเป็นเหมือนเดิม แต่แม็กนีโต้ไม่ยอมจึงส่งมิสทีคไปฆาตกรรมนักวิทยาศาสตร์ที่คิดค้นยา หลังจากการหายสาปสูญของจีน เกรย์ สก็อตต์ ซัมเมอร์รู้สึกถึงพลังของจีน เกรย์ที่ทะเลสาบแห่งหนึ่ง จึงได้ขี่มอเตอร์ไซด์ไปที่แม่น้ำแห่งหนึ่งและได้พบกับจีน จีนได้สั่งให้สก็อตต์ถอดแว่นตา สก็อตต์แว่นตาและจูบกับจีนที่ทะเลสาบแต่เกิดระเบิดขึ้นที่นั่นสก็อตต์เสียชีวิต จีนหมดสติ จนศาสตราจารย์ เอ็กซ์มาพบเข้าและพากลับไปที่คฤหาสถ์ ศาสตราจารย์ เอ็กซ์ได้บอกกับโลแกนว่าจีนอาจจะเปลี่ยนไปไม่เหมือนเดิมพลังของเธอไม่มีขีดจำกัดดั่งนกฟินิกซ์ที่ทำตามสัญชาตญาณของตัวเอง โลแกนได้เฝ้าจีนอยู่ ต่อมาจีนฟื้นขึ้นมาและมีเพศสัมพันธุ์กัน เขาได้พบว่าจีนเปลี่ยนไปจากคนใจเย็น จิตใจดีเป็นคนใจร้อน อารณ์รุนแรง จีนได้ถล่มคฤหาสถ์และหนีกลับบ้านของพ่อแม่ของเขา ซึ่งไม่ได้อยู่ที่บ้าน อีกด้านหนึ่งมิสทีคได้ถูกพวกรัฐบาลจับและถูกโดยสารในรถบรรทุก แต่แม็กนีโต้ได้มาช่วยเหลือหล่อนไว้ และช่วยจักเกอร์น็อตไว้ แต่มิสทีคถูกฉีดยาที่ทำให้กลับมาเป็นมนุษย์ แม็กนีโต้จึงทิ้งมิสทีคไว้ในรถบรรทุก เขารวบรวมพวกมนุษย์กลายพันธุ์ที่ไม่เห็นด้วยกับการกลับมาเป็นมนุษย์ธรรมดา รวมถึงจีน เกรย์ทีเปลี่ยนไป ศาสตราจารย์ เอ็กซ์,โลแกนกับสตอร์มก็ได้เดินทางไปหาจีนที่บ้านของเขาเช่นเดียวกับแม็กนีโต้ โลแกนกับสตอร์มถูกจักเกอร์นอตอัดจนสู้ไม่ได้ ศาสตราจารย์ เอ็กซ์ถูกจีนฆ่าตาย จีนเข้าร่วมกับพวกแม็กนีโต้เพื่อช่วยกันล้มล้างมนุษย์และพวกมนุษย์กลายพันธุ์ที่ต่อต้าน โลแกนรวบรวมทีมเอ็กซ์เมนที่เหลืออยู่ได้แก่สตอร์มโคลอสซัสไอซ์แมนโร้คบีสต์ชาโดว์แคทและแองเจิลเป็นต้น. โลแกนกับบีสต์ได้ฉีดยาที่ทำให้กลับมาเป็นมนุษย์ธรรมดาให้กับแม็กนีโต้ แม็กนีโต้กลายเป็นคนธรรมดา โลแกนได้สังหารจีนเกรย์หรือฟินิกซ์ ฝ่ายแม็กนีโต้ได้พ่ายแพ้ทีมเอ็กซ์เมน แต่ความลับถูกเปิดเผยศาสตราจารย์ เอ็กซ์ยังไม่ตายแต่ร่างกายบาดเจ็บสาหัส ส่วนแม็กนีโต้ก็ได้นั่งอยู่ในสวนสาธารณะ และโบกมือไปมาเพื่อให้หมากรุกเหล็กขยับแต่ก็ไม่สำเร็จ...
โฟลว์ไรเดอร์
โฟลว์ไรเดอร์ (อังกฤษ: Flowriding) เป็นกีฬาเอ็กซ์ตรีมประเภทหนึ่งที่ได้รับอิทธิพลมาจากกีฬาหลายชนิด เช่น สเก็ตบอร์ด การโต้คลื่น สโนว์บอร์ด และเวคเบอร์ด ที่มีวิธีการเล่นโดยให้ผู้เล่นโต้คลื่นบนเครื่องจำลองคลื่นเทียมซึ่งมีความเร็ว 38 กม./ชม. ถึง 48 กม./ชม. กีฬาชนิดนี้ถูกคิดค้นขึ้นในปี พ.ศ.2531 ที่รัฐเท็กซัส สหรัฐอเมริกา โดยทอม ล็อชท์เฟลด์ ผู้ก่อตั้งเวฟล็อก บริษัทผลิตเครื่องเล่นและอุปกรณ์ในการเล่นโฟลว์ไรเดอร์รายใหญ่ ในประเทศไทยมีสนามโฟลว์ไรเดอร์เปิดให้บริการเป็นแห่งแรกในปี พ.ศ.2555 คือโฟลว์ เฮ้าส์ แบงค์ค็อก การเล่นโฟลว์ไรเดอร์แบ่งออกเป็น 2 ประเภทคือ โฟลว์บอร์ดและบอร์ดี้บอร์ด
โฟลว์บอร์ด หรือ สแตนด์อัพบอร์ด เป็นการเล่นในท่ายืน โดยอุปกรณ์ของโฟลว์บอร์ดจะมีความแตกต่างกับเซิร์ฟบอร์ดและเวคบอร์ดตรงที่มีขนาดเล็กกว่า เนื่องจากการเคลื่อนที่ของน้ำในเครื่องโฟลว์ไรเดอร์มีแรงตึงผิวมากกว่าทำให้สามารถใช้บอร์ดขนาดเล็กได้ ท่าต่างๆในการเล่นโฟลว์บอร์ดได้รับแรงบันดาลใจมาจากสเก็ตบอร์ด ซึ่งแต่ละท่าก็จะมีระดับความยากแตกต่างกันไป เช่น ออลลี่ (กระโดดขึ้นเหนือน้ำ) ป๊อป โชฟ อิท (กระโดดขึ้นและหมุน) และอื่นๆอีกมากมาย
บอร์ดี้บอร์ด เป็นการเล่นที่เหมาะสำหรับผู้เริ่มต้นเล่นโฟลว์ไรเดอร์ เพราะง่ายในการทรงตัว และมีอันตรายน้อย โดยมีวิธีการเล่น 3 ประเภทคือประเภทนอนคว่ำ ประเภทคุกเข่าคู่ และประเภทชันเข่าหนึ่งข้าง ซึ่งแต่ละประเภทจะใช้ทักษะที่แตกต่างกันไป ในการแข่งขันทั่วไปจะแบ่งรายการผู้เข้าแข่งขันบอร์ดี้บอร์ดแต่ละประเภทแยกออกจากกัน
โฟลว์ทัวร์ เป็นรายการการแข่งขันโฟลว์ไรเดอร์ที่จัดขึ้นในหลายทวีป ทั้งเอเชีย ยุโรป และอเมริกา โดยในปี พ.ศ.2558 ได้มีการจัดแข่งขันเอเชียโฟลว์ทัวร์ในหลายประเทศรวมถึงประเทศไทย ซึ่งมีสถานที่ที่ใช้ในการจัด 2 แห่งคือ โฟลว์ เฮ้าส์ แบงค์ค็อก ในรอบคัดเลือกของประเทศไทย และที่สวนน้ำการ์ตูนเน็ทเวิร์ค อเมโซน ในรอบชิงชนะเลิศเอเชีย
พระยาบุรีรัตน์ (น้อยหนู มหายศปัญญา)
รองอำมาตย์เอก พระยาบุรีรัตน์ (น้อยหนู มหายศปัญญา) หรือ เจ้าน้อยหนู พระยาบุรีรัตน์องค์สุดท้ายแห่งนครแพร่ และอดีตกรมการพิเศษจังหวัดแพร่ เป็นโอรสในพระยาบุรีรัตน์ (หนานปัญญา) กับแม่เจ้าเฮือนแก้ว (ราชนัดดาเจ้าหลวงเทพวงศ์)
พระยาบุรีรัตน์ (หนู มหายศปัญญา) หรือเจ้าน้อยหนู มหายศปัญญา เป็นโอรสในพระยาบุรีรัตน์ (หนานปัญญา หรือเจ้าบุรีปัญญา) กับแม่เจ้าเฮือนแก้ว (ราชนัดดาเจ้าหลวงเทพวงศ์) และเป็นอนุชาของแม่เจ้าบัวถา มหายศปัญญา ชายาองค์แรกในเจ้าพิริยเทพวงษ์ เจ้าผู้ครองนครแพร่องค์สุดท้าย และมีศักดิ์เป็นลูกพี่ลูกน้องกับเจ้าหลวงพิริยเทพวงศ์ เจ้าน้อยหนู เดิมมีตำแหน่งเป็น "พระคำลือ" พระคำลือนครแพร่ และเลื่อนเป็น "พระยาบุรีรัตน์" แทนเจ้าบิดาที่ถึงแก่พิราลัยลง เมื่อปี พ.ศ. 2443 ในตำแหน่งเสนาฝ่ายนานครแพร่ จากสมเด็จพระจุลจอมเกล้าเจ้าอยู่หัว นอกจากนี้ท่านยังทำสัมประทานป่าไม้ในเขตเมืองนครแพร่อีกด้วย
พระยาบุรีรัตน์ (น้อยหนู มหายศปัญญา) พิราลัยเมื่อปี พ.ศ. 2455 สิริอายุ 72 ปี
ในปีพ.ศ. 2445 ได้เกิดความไม่สงบขึ้นในเมืองแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองแพร่ และทำมาหากินในการขุดพลอย ประเภทพลอยไพลินที่ตำบลบ่อแก้ว อำเภอเด่นชัย จังหวัดแพร่ในปัจจุบัน ได้ทำการก่อจลาจลในเมืองแพร่เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว เจ้าพิริยเทพวงษ์จึงต้องเสด็จหลีภัยการเมืองไปประทับเมืองหลวงพระบาง ประเทศลาว และได้พำนักอยู่ที่นั่นจนกระทั่งพิราลัยในปี พ.ศ. 2455 ส่วนเจ้านายองค์อื่นๆถูกถอดยศศักดิ์ ถูกควบคุมลงไปกักตัวไว้ที่กรุงเทพฯ และให้ชดใช้ค่าเสียหายต่างๆ ร่วมถึงพระยาบุรีรัตน์ (หนู มหายศปัญญา) ก็ถูกภาคทัณฑ์ ให้ย้ายออกจากนครแพร่ชั่วคราว และงดสิทธิพิเศษต่างๆ จนกว่าจะแสดงความจงรักภักดีให้สยามพอใจ
พระยาบุรีรัตน์ (น้อยหนู มหายศปัญญา) มีชายา 4 คน คือ
พระยาบุรีรัตน์ (น้อยหนู มหายศปัญญา) ได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว ว่า มหายศปัณยา ในวันที่ 2 เมษษยน พ.ศ. 2462 โดยใช้ชื่อของเจ้าปู่ คือ พระยาบุรีรัตน์ (หนามหายศ) และเจ้าบิดา คือ พระยาบุรีรัตน์ (หนานปัญญา)
(ชื่อเดิม จุลวราภรณ์)
เดท
เดท () เป็นวงเดทเมทัลสัญชาติอเมริกันจากออร์แลนโด ฟลอริดา, สหรัฐอเมริกา ก่อตั้งขึ้นในปี 1983 โดยมือกีตาร์และร้องนำ "ชัค ซคูลดิเนอร์" (Chuck Schuldiner) เดทถือเป็นหนึ่งในวงที่มีอิทธิพลสำคัญที่สุดวงหนึ่งต่อวงการเฮฟวีเมทัลและดนตรีเอกซ์ตรีม และยังถือเป็นวงแรกที่ริเริ่มแนวเดทเมทัลอีกด้วย จากอัลบั้มเปิดตัวของวง "Scream Bloody Gore" ปี 1987 ซึ่งได้รับการยกย่องว่าเป็นอัลบั้มเดทเมทัลอัลบั้มแรกของโลก ส่วนหนึ่งของการเริ่มแนวใหม่ครั้งนี้ เกิดมาจากตัวของซคูลดิเนอร์ ซึ่งถือว่าเป็นผู้ดันแนวเอกซ์ตรีมเมทัลและกลินด์คอร์เข้าสู่กระแส จึงทำให้เขาได้ฉายา "เจ้าพ่อแห่งเดทเมทัล" (The Godfather of Death metal) อีกด้วย
เดท เปลี่ยนสมาชิกบ่อยครั้ง มีการออกสตูดิโออัลบั้ม 7 อัลบั้ม อัลบั้มแสดงสด 4 อัลบั้ม วงสามารถทำยอดจำหน่ายอ้างจากข้อมูลเดือนธันวาคม ปี 2009 ได้ถึง 500,000 ก็อปปี้เฉพาะในสหรัฐที่เดียว และ 2 ล้านก็อปปี้จากทั่วโลก ทำให้เดทเป็นวงเดทเมทัลที่มียอดจำหน่ายสูงสุดทั่วโลก เดียงคู่กับวงแคนนิเบิลคอปส์ เดทได้แตกลงเมื่อซคูลดิเนอร์เสียชีวิตด้วยโรคมะเร็งสมอง ในเดือนธันวาคม 2001
เฮนเนสซี เวนอม จีที
เฮนเนสซี เวนอม จีที () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอเมริกา เฮนเนสซีเพอร์ฟอร์แมนซ์เอนจีเนียริง (Hennessey Performance Engineering) รถเกิดจากการประกอบขึ้น 2 ส่วน คือ ส่วนตัวถังซึ่งใช้เค้าโครงมาจากโลตัส เอ็กซิจ แต่มีการปรับปรุงตัวโครงหลายส่วนเช่น เพิ่มช่วงฐานและความยาวเป็นต้น และส่วนเครื่องยนตร์ที่บริษัทเฮนเนสซีสร้างขึ้นเอง
เฮนเนสซี เวนอม จีที ใช้เครื่องยนตร์ขนาด 7.0 ลิตร [427ci] LSX ทวินเทอร์โบชาร์ทจ์ วี8 ระบบเกียร์ธรรมดา 6 จังหวะ รถประกอบขึ้นจากคาร์บอนไฟเบอร์รวมถึงล้อ ทำให้มีน้ำหนักเปล่าโดยรวมเพียง 2,743 ปอนด์ (1,244 กิโลกรัม)
ในวันที่ 21 มกราคม ค.ศ. 2013 รถได้รับการจดบันทึกลงกินเนสบุ๊ค ในฐานะรถที่ทำความเร่งเร็วที่สุดในโลก ในช่วง 0-300 กม./ชม. (0–186 ไมล์/ชม.) ในเวลาเฉลี่ยที่ 13.63 วินาที นอกจากนี้รถยังสามารถทำอัตราเร่ง 0-200 กม./ชม. ด้วยเวลาเพียง 14.51 วินาทีซึ่งเร็วกว่าคอนิกเส็กก์ อาเกียรา ที่ทำไว้ 17.68 วินาที จึงทำให้เฮนเนสซี เวนอม จีที เป็นรถที่อัตราเร่งเร็วที่สุดอย่างไม่เป็นทางการอีกด้วย และในวันที่ 14 กุมภาพันธ์ ค.ศ. 2014 เฮนเนสซี เวนอม จีที ได้ลงสนามที่เคนเนดีสเปซเซนเตอร์ (Kennedy Space Center) ซึ่งเป็นสนามแข่งขนาด 5.18 กม. รถสามารถวิ่งด้วยความเร็วสูงสุดถึง 435.31 กม./ชม. (270.49 ไมล์/ชม.) ซึ่งถือว่าเร็วที่สุดเท่าที่ปัจจุบันทำได้ แต่ยังไม่ได้รับการจดบันทึกในกินเนสบุ๊ค
เฮนเนสซี เวนอม จีที จำหน่ายออกสู่ตลาดน้อยมาก คือเพียง 16 คัน ซึ่งเป้าหมายที่บริษัทตั้งไว้ที่ 30 คัน ซึ่งรวมถึงโรดสเตอร์เปิดประทุนที่จัดทำพิเศษของสตีเฟ่น ไทเลอร์ นักร้องนำวงแอโรสมิธอีกด้วย
หนังสือกรีด
หนังสือกรีด () เป็นหนังสือภาพซึ่งออกแบบไว้เป็นพิเศษ
ให้สามารถแสดงภาพเคลื่อนไหวได้เมื่อผู้อ่านทำการพลิกหน้าหนังสือไปเรื่อยๆ อย่างรวดเร็ว
หรือเปิดด้วยการ"กรีด"ตัวเล่มโดยงอหนังสือแล้วค่อยๆ เลื่อนนิ้วออกจากด้านที่หนังสือเปิด เพื่อให้แต่ละหน้ากระเด้งเปิดต่อๆ กัน
หนังสือกรีด มักจะออกเแบบเป็นหนังสือเล่มเล็ก โดยแต่ละหน้าในหนังสือจะเป็นภาพซึ่งแตกต่างกับหน้าก่อนหน้าไปเล็กน้อย
ทำให้เมื่อเปิดหน้าต่อๆ กันอย่างรวดเร็ว จะเห็นภาพเป็นภาพเคลื่อนไหว, และบางครั้งหนังสือหรือนิตยสารปกติ
จะสามารถออกแบบไว้พิเศษให้มีภาพเคลื่อนไหวในแบบเดียวกันแทรกอยู่ในรูปของภาพพื้นหลัง
แถบภาพด้านติดกับขอบนอก หรือมุมของหน้าได้ด้วย
วัคซีนไข้กาฬหลังแอ่น
วัคซีนไข้กาฬหลังแอ่น หรือวัคซีนเมนิงโกค็อกคัส หมายถึงวัคซีนทั้งหมดที่ใช้เพื่อป้องกันการติดเชื้อ "Neisseria meningitidis" โดยมีประสิทธิภาพในการต่อต้านเชื้อเมนิงโกค็อกคัสทั้งบางประเภทหรือทุกประเภท วัคซีนนี้มีอยู่หลายรุ่นด้วยกันคือ เอ, ซี ดับเบิลยู135 และวาย ความมีประสิทธิภาพของวัคซีนนี้อยู่ที่ระหว่าง 85 ถึง 100% สำหรับเวลาอย่างน้อยสองปี วัคซีนเหล่านี้ได้แสดงให้เห็นถึงการลดจำนวนเชื้อเมนิงโกค็อกคัสที่เป็นสาเหตุของโรคเยื่อหุ้มสมองอักเสบ และ ภาวะพิษเหตุติดเชื้อ ในกลุ่มประชากรที่ใช้วัคซีนเหล่านี้อย่างแพร่หลาย การให้วัคซีนเหล่านี้สามารถทำได้โดยการฉีดเข้าสู่กล้ามเนื้อหรือการฉีดเข้าใต้ผิวหนัง
องค์การอนามัยโลกแนะนำให้ประเทศที่มีอัตราการเกิดโรคระดับปานกลางถึงสูงหรือมีการแพร่ระบาดของโรคบ่อยครั้งควรจะมีการให้วัคซีนเป็นประจำ ส่วนประเทศที่มีอัตราการระบาดของโรคต่ำ ก็แนะนำว่าควรมีการให้วัคซีนแก่กลุ่มประชากรที่มีความเสี่ยงสูงเพื่อสร้างภูมิคุ้มกันโรค ประเทศภายในทวีปแอฟริกาที่เป็นแนวเข็มขัดเยื่อหุ้มสมองอักเสบ หรือ African meningitis belt ขณะนี้อยู่ในระหว่างการดำเนินการเพื่อให้วัคซีนเมนิงโกค็อกคัส เอเพื่อสร้างภูมิคุมกันโรคแก่ประชากรทุกคนที่มีอายุระหว่างหนึ่งถึงสามสิบปี โดยให้เป็นวัคซีนควบคู่ ในประเทศแคนาดาและสหรัฐอเมริกา ได้แนะนำให้มีการให้วัคซีนที่มีประสิทธิภาพในการป้องกันเชื้อทั้งสี่ประเภทนี้แก่กลุ่มวัยรุ่นและกลุ่มที่มีความเสี่ยงสูง นอกจากนี้ยังเป็นวัคซีนที่จำเป็นสำหรับผู้ที่เดินทางไปยังกรุงเมกกะเพื่อการแสวงบุญ
ความปลอดภัยโดยทั่วไปนั้นอยู่ในระดับดี แต่ทั้งนี้สำหรับบางคนอาจเจ็บปวดและมีรอยแดงช้ำที่ตำแหน่งการฉีดวัคซีน และก็ดูเหมือนว่าจะมีความปลอดภัยการใช้ในผู้ตั้งครรภ์ การเกิดปฏิกิริยาภูมิแพ้ขั้นรุนแรงนั้นเกิดขึ้นน้อยกว่าหนึ่งในล้านเข็ม
การให้วัคซีนเมนิงโกค็อกคัสครั้งแรกมีขึ้นเมื่อราวปี 2513-2523 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน ต้นทุนสำหรับราคาขายส่งต่อหนึ่งเข็มอยู่ระหว่าง 3.23 และ 10.77 เหรียญสหรัฐฯ นับตั้งแต่ปี 2557 ต้นทุนในสหรัฐอเมริกา 100 ถึง 200 เหรียญสหรัฐฯ สำหรับวัคซีนหนึ่งแบบแผน
วัคซีนโรคหัด
วัคซีนโรคหัด เป็นวัคซีนที่มีประสิทธิภาพมากในการป้องกันโรคหัด การสร้างภูมิคุ้มกันหลังจากได้รับวัคซีนหนึ่งเข็มของเด็กอายุเก้าเดือนคือ 85% และของเด็กอายุมากกว่าสิบสองเดือนคือ 95% คนเกือบทั้งหมดที่ไม่สามารถสร้างภูมิคุ้มกันได้หลังจากได้รับวัคซีนเข็มแรก ก็มักจะสร้างภูมิคุ้มกันได้หลังจากได้รับวัคซีนเข็มที่สอง เมื่อกลุ่มประชากรมีอัตราของผู้ที่ได้รับวัคซีนจำนวนมากกว่า 93% การแพร่ระบาดของโรคหัดก็มักจะไม่เกิดขึ้น อย่างไรก็ตามการแพร่ระบาดของโรคอาจเกิดขึ้นได้อีกเมื่ออัตราการได้รับวัคซีนมีจำนวนลดลง ประสิทธิภาพของวัคซีนนี้จะคงอยู่เป็นเวลานานหลายปี แต่ทั้งนี้ไม่มีข้อมูลที่ชัดเจนว่าประสิทธิภาพของวัคซีนนี้จะลดลงเมื่อเวลาผ่านไปมากน้อยเพียงใด นอกจากนั้นแล้วเมื่อให้วัคซีนนี้หลังจากการติดเชื้อเพียงไม่กี่วันวัคซีนนี้ก็ยังสามารถหยุดยั้งโรคนี้ได้ด้วย
โดยทั่วไปการใช้กับกลุ่มผู้ติดเชื้อเอชไอวีนั้นมีความปลอดภัย และผลข้างเคียงของวัคซีนนี้พบเพียงเล็กน้อยและเกิดขึ้นเพียงระยะสั้นๆ ซึ่งอาจได้แก่ความเจ็บปวดที่ตำแหน่งการฉีดวัคซีนหรือมีไข้เล็กน้อย ทั้งนี้มีบันทึกของการเกิดภาวะแอนาฟิแล็กซิสที่ประมาณหนึ่งรายในหนึ่งแสนราย และดูเหมือนว่ากลุ่มอาการกิลแลง-บาร์เร, โรคออทิซึม และโรคลำไส้อักเสบนั้นไม่มีอัตราเพิ่มขึ้นแต่อย่างใด
วัคซีนนี้มีทั้งแบบวัคซีนเดี่ยวและแบบผสมร่วมกับวัคซีนตัวอื่น ซึ่งได้แก่ วัคซีนโรคหัดเยอรมัน วัคซีนโรคคางทูม และวัคซีนโรคอีสุกอีใส (วัคซีนเอ็มเอ็มอาร์และวัคซีนเอ็มเอ็มอาร์วี) วัคซีนทุกสูตรเหล่านี้ให้ผลดีเท่าเทียมกัน องค์การอนามัยโลกแนะนำว่าในพื้นที่ที่พบโรคนี้ได้บ่อยควรมีการให้วัคซีนเมื่อเด็กอายุครบเก้าเดือน ส่วนในพื้นที่แทบไม่พบโรคนี้เลยนั้นก็สามารถอนุโลมการให้วัคซีนเมื่อเด็กอายุครบสิบสองเดือนได้ตามเหตุผล วัคซีนนี้เป็นวัคซีนชนิดตัวเป็น ซึ่งอยู่ในรูปผงแห้งและจำเป็นต้องทำการผสมก่อนการฉีด ทั้งการฉีดเข้าใต้ผิวหนังหรือกล้ามเนื้อ การยืนยันความมีประสิทธิภาพของวัคซีนนั้นสามารถพิสูจน์ได้โดยการทดสอบเลือด
นับตั้งแต่เมื่อปี 2556 มีเด็กประมาณ 85% ทั่วโลกได้รับวัคซีนนี้ ในปี 2551 ประเทศจำนวนไม่ต่ำกว่า 192 ประเทศได้เสนอการให้วัคซีนจำนวนสองเข็ม วัคซีนนี้นำมาใช้เป็นครั้งแรกเมื่อปี 2506 การใช้วัคซีนร่วมระหว่างวัคซีนโรคหัด-โรคคางทูม-โรคหัดเยอรมัน (เอ็มเอ็มอาร์) ครั้งแรกนั้นมีขึ้นเมื่อปี 2514 การเพิ่มวัคซีนโรคอีสุกอีใสลงในวัคซีนสามตัวนี้ซึ่งก็ได้กลายเป็นวัคซีนเอ็มเอ็มอาร์วีนั้นมีขึ้นครั้งแรกเมื่อปี 2548 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน วัคซีนนี้มีราคาไม่แพงมาก
แบงก์สตรีต (สนามฟุตบอล)
แบงก์สตรีต () หรือบางทีรู้จักในชื่อ แบงก์เลน () คือ อดีตสนามฟุตบอลในย่านเคลย์ตัน เมืองแมนเชสเตอร์ เคยเป็นสนามเหย้าของ แมนเชสเตอร์ยูไนเต็ด ในช่วงปี 2436–2453 โดยในช่วงปี 2436–2445 ทางสโมสรใช้ชื่อว่า นิวตันฮีธ
ต่อมาในปี 2453 ทางสโมสรในยุคที่ จอห์น เฮนรี เดวีส์ เป็นประธานสโมสรได้ตัดสินใจย้ายสนามเหย้าไปยัง โอลด์แทรฟฟอร์ด ในนิคมอุตสาหกรรมแทรฟฟอร์ดซึ่งมีอาณาเขตกว้างขวางกว่าเพราะแบงก์สตรีตไม่สามารถขยายออกไปได้อีกโดยเกมสุดท้ายในสนามแห่งนี้คือเกมที่ยูไนเต็ดเอาชนะ ทอตแนมฮอทสเปอร์ส ไปได้ 5–0 เมื่อเดือนกุมภาพันธ์ 2453
เดอะคลิฟฟ์ (สนามฝึกซ้อม)
เดอะคลิฟฟ์ () คือ อดีตสนามฝึกซ้อมของ แมนเชสเตอร์ยูไนเต็ด ซึ่งก่อนหน้านั้นเป็นสนามแข่งของ บรอตันเรนเจอร์ ทีมรักบี้ในท้องถิ่น ต่อมาทางยูไนเต็ดได้ขอซื้อในเดือนพฤษภาคม พ.ศ. 2481 ภายหลังจากที่ทีมรักบี้ได้ย้ายออกไปและได้ใช้เป็นสนามฝึกซ้อมของทีมปีศาจแดงนานถีง 61 ปีก่อนจะย้ายไปที่สนามแคร์ริงตันเมื่อ พ.ศ. 2542
ในปัจจุบันสนามฝึกซ้อมแห่งนี้ได้ใช้เป็นที่ฝึกซ้อมสำหรับนักเตะดาวรุ่งของสโมสรและในบางกรณีถ้าทีมชาติอังกฤษใช้สนาม โอลด์แทรฟฟอร์ด เป็นสนามเหย้าในการอุ่นเครื่องทีมชาติทางทีมชาติก็จะใช้สนามแห่งนี้เป็นที่ฝึกซ้อม
แทรฟฟอร์ดเทรนนิงเซนเตอร์
แทรฟฟอร์ดเทรนนิงเซนเตอร์ () หรือชื่อในปัจจุบันคือ เอออนเทรนนิงเซนเตอร์ (,ตามชื่อของผู้นับสนุน) สนามฝึกซ้อมในปัจจุบันของ แมนเชสเตอร์ยูไนเต็ด โดยเริ่มก่อสร้างเมื่อปี 2542 และได้เปิดใช้งานเมื่อปี 2543 เพื่อใช้งานแทน เดอะคลิฟฟ์ ซึ่งเปิดใช้งานมานานแถมคับแคบ
ต่อมาในปี 2555 - 2556 ทางสโมสรได้ทำการขยายพื้นที่และก่อสร้างสนามฝึกซ้อมเพิ่มเติมโดยใช้งบประมาณ £60 ล้าน
ทอม อารายา
โตมัส เอนรีเก อารายา ดีอัซ (; เกิด 6 กรกฎาคม ค.ศ. 1961) หรือ ทอม อารายา เป็นนักดนตรีสัญชาติชิลี-อเมริกา เป็นที่รู้จักในฐานะมือเบสและนักร้องนำวงแทรชเมทัล สเลเยอร์ เขาได้รับการจัดอันดับที่ 58 จากฮิตพาราเดอร์ในรายชื่อ "100 นักร้องนำเมทัลทียิ่งใหญ่ที่สุดตลอดกาล"
อารายา เคยเป็นอดีตนักบำบัดในช่วงต้นยุค 1980 และได้ช่วยเรื่องค่าใช้จ่ายให้กับการสร้างอัลบั้มแรกของสเลเยอร์ "โชว์โนเมอร์ซี" (Show No Mercy) เนื้อหาเพลงส่วนใหญ่ที่เขาแต่งมักเกี่ยวข้อง การฆาตรกรรมต่อเนื่อง ซึ่งเบากว่าสมาชิกคนอื่น ส่วนหนึ่งคือเขาเป็นคาทอลิก เขาได้รับเครดิตแต่งเพลงครั้งแรกในซิงเกิล "At Dawn They Sleep" จากอัลบั้ม "เฮลอะเวทส์" (Hell Awaits) ปี 1985
เคอร์รี คิง
เคอร์รี เรย์ คิง (; เกิด 3 มิถุนายน ค.ศ. 1964) เป็นนักดนตรีชาวอเมริกัน เป็นที่รู้จักในฐานะมือกีตาร์ของวงแทรชเมทัล สเลเยอร์ ซึ่งเขาเป็นหนึ่งในผู้ร่วมก่อตั้งร่วมกับเจฟฟ์ แฮนนีแมน ในปี 1981 และเป็นสมาชิก 1 ใน 2 ของวงที่อยู่จนถึงปัจจุบัน (อีกคนคือมือเบสและร้องนำทอม อารายา) คิงเป็นนักแต่งเพลงให้กับวงร่วมกับแฮนนิแมน และภายหลังแฮนนีแมนเสียชีวิตในปี 2013 เขาก็กลายเป็นนักแต่งเพลงหลัก เขายังเคยร่วมเล่นวงเมกาเดธของเดฟ มัสเทน ปี 1984 ในฐานะมือกีตาร์หลักอีกด้วย
เจฟฟ์ แฮนนีแมน
เจฟฟรี จอห์น "เจฟฟ์" แฮนนีแมน (; 31 มกราคม 1964 - 2 พฤษภาคม 2013) เป็นนักดนตรีชาวอเมริกัน เป็นที่รู้จักในฐานะมือกีตาร์หลักและผู้ร่วมก่อตั้งวงแทรชเมทัล สเลเยอร์ แฮนนีแมนเป็นทั้งผู้แต่งเพลงและทำนองเพลงให้กับดนตรี ให้กับทุกอัลบั้มของสเลเยอร์ ไม่ว่าจะเป็นซิงเกิล "Raining Blood", "War Ensemble," "South of Heaven," "Seasons in the Abyss," และ "Angel of Death," ซึ่งซิงเกิลทั้งหมดเหล่านี้มักจะนำไปใช้ในการแสดงสดบ่อยครั้ง
เขาใช้กีตาร์ที่เป็นเอกลักษณ์ที่ดัดแปลงภาพจากเบียร์ไฮเนเก้น ที่ชื่อว่า "ESP Jeff Hanneman Signature model"
เดฟ ลอมบาร์โด
เดวิด "เดฟ" ลอมบาร์โด (; เกิด 16 กุมภาพันธ์ ค.ศ. 1965) เป็นมือกลองสัญชาติคิวบา-อเมริกา เป็นที่รู้จักในฐานะผู้ร่วมก่อตั้งวงแทรชเมทัล สเลเยอร์ เขาได้ร่วมอัดสตูดิโออัลบั้มกับสเลเยอร์ 9 อัลบั้มจาก 12 อัลบั้ม รวมถึงอัดเสียงอื่น ๆ อีกด้วย ในปี 1986 ได้เปิดตัวอัลบั้ม "เรนอินบลัด" และในปี 2006 "คริสต์อิลลูชัน" ซึ่งทั้ง 2 อัลบั้มนี้ได้รับคำสรรเสริญด้านบวกเป็นจำนวนมาก ลอมบาร์โดใช้ชีวิตกับงานด้านดนตรีมามากกว่า 30 ปี มีผลงานอัดเสียงมากกว่า 35 อัลบั้ม และถือเป็นชำแหละแนวเพลงออกสู่แนวย่อยอีกเป็นจำนวนมาก นอกจากนี้เขาเคยร่วมวงกับ กริพอิงค์, ฟองโตมาส์, ฟิล์ม, และ เทสตาเมนท์ นอกจากวงสเลเยอร์อีกด้วย
ลอมบาร์โดได้รู้จักกันอย่างกว้างขวางในฐานะความก้าวร้าว รวดเร็ว โดยเฉพาะการกระเดื่องดับเบิลเบสอย่างรวดเร็ว ซึ่งหาตัวจับได้ยากในการเล่นกลองชุดแนวเมทัล จนถูกเรียกว่า "นวัตกรรมอย่างน่าประหลาด" (astonishingly innovative) และได้รับฉายา "เจ้าพ่อแห่งดับเบิลเบส" (the godfather of double bass) จากดรัมเมอร์เวิร์ด เขายังถือเป็นผู้ที่มีอิทธพลอย่างสูงคนหนึ่งต่อวงการเมทัลและเป็นแรงบันดาลใจให้กับมือกลองเมทัลรุ่นใหม่เป็นจำนวนมาก โดยเฉพาะในแนวแทรชเมทัลและเดทเมทัล
ปวิณ ชำนิประศาสน์
ปวิณ ชำนิประศาสน์ ปัจจุบันดำรงตำแหน่งรองปลัดกระทรวงมหาดไทย อดีตผู้ว่าราชการจังหวัดเชียงใหม่ คนที่ 37 เคยดำรงตำแหน่งผู้ว่าราชการจังหวัดอ่างทอง มาก่อน และเป็นอดีตประธานกรรมการบริหารสำนักงานพัฒนาพิงคนคร (องค์การมหาชน)
ปวิณ เกิดเมื่อวันที่ 24 สิงหาคม พ.ศ. 2503 จบการศึกษาในระดับปริญญาตรีจากสาขาวิชาการปกครอง คณะรัฐศาสตร์ จุฬาลงกรณ์มหาวิทยาลัย (เกียรตินิยมอันดับ 2) และระดับปริญญาโท จากสาขาวิชาการปกครอง คณะรัฐศาสตร์ จุฬาลงกรณ์มหาวิทยาลัย
ปวิณ เริ่มรับราชการในสังกัดกรมการปกครอง ในตำแหน่งเจ้าพนักงานปกครอง ระดับ 3 (ปลัดอำเภอ) เมื่อปี พ.ศ. 2527 ต่อมาในปี พ.ศ. 2535 ได้โอนมาดำรงตำแหน่งเจ้าหน้าที่บริหารงานทั่วไป กองกลาง สำนักงานปลัดกระทรวงมหาดไทย ต่อมาได้รับแต่งตั้งเป็นหัวหน้าฝ่ายบรรจุและแต่งตั้ง หัวหน้าฝ่ายแผนอัตรากำลัง กองการเจ้าหน้าที่ สำนักงานปลัดกระทรวงมหาดไทย เป็นหัวหน้ากลุ่มงานพัฒนาระบบราชการ สำนักงานปลัดกระทรวงมหาดไทย
ในปี พ.ศ. 2547 โอนย้ายไปรับตำแหน่งพนักงานสอบสวนคดีพิเศษ กรมสอบสวนคดีพิเศษ ต่อมาในปี พ.ศ. 2549 โอนกลับมารับราชการในตำแหน่งผู้อำนวยการกองการเจ้าหน้าที่ สำนักงานปลัดกระทรวงมหาดไทย และเป็นผู้อำนวยการศูนย์เทคโนโลยีสารสนเทศและการสื่อสาร สำนักงานปลัดกระทรวงมหาดไทย ในปีถัดมา กระทั่งในปี พ.ศ. 2552 ได้รังแต่งตั้งเป็นรองผู้ว่าราชการจังหวัดอำนาจเจริญ ในปี พ.ศ. 2555 รองผู้ว่าราชการจังหวัดสมุทรปราการ
ในปี พ.ศ. 2556 ได้รับแต่งตั้งเป็นผู้ตรวจราชการกระทรวงมหาดไทย ในวันที่ 1 ตุลาคม จากนั้นในวันที่ 2 ตุลาคม ได้รับแต่งตั้งเป็นผู้ว่าราชการจังหวัดอ่างทอง กระทั่งเป็นผู้ว่าราชการจังหวัดเชียงใหม่ ในปี พ.ศ. 2558 ในปี พ.ศ. 2561 ได้รับการแต่งตั้งเป็นรองปลัดกระทรวงมหาดไทย โดยสลับตำแหน่งกับนายศุภชัย เอี่ยมสุวรรณ
ไฟฉุกเฉิน
ไฟฉุกเฉิน () เป็นอุปกรณ์ให้แสงสว่างสำรองในอาคาร
ซึ่งจะติดสว่างขึ้นมาอัตโนมัติเมื่อมีเหตุไฟฟ้าดับ, โดยไฟฉุกเฉินจะทำงานโดยอาศัยไฟฟ้าจากแบตเตอรี่
(มักเป็นแบบตะกั่ว-กรด) ซึ่งจะชาร์จอยู่กับไฟบ้านตลอดเวลา เพื่อให้พร้อมใช้ทุกครั้งเมื่อเกิดไฟดับ
ภายในไฟฉุกเฉิน โดยพื้นฐานจะประกอบด้วยแบตเตอรี่ วงจรชาร์จ หลอดไฟ และสวิตช์อัตโนมัติ (มักเป็นรีเลย์หรือทรานซิสเตอร์),
ซึ่งในสภาพปกติที่มีไฟฟ้า วงจรชาร์จจะประจุแบตเตอรี่ให้มีไฟเต็มอยู่ตลอดเวลา ส่วนสวิตช์อัตโนมัติจะตัดวงจรหลอดไฟไว้ไม่ให้ทำงาน,
เมื่อเกิดไฟฟ้าดับ วงจรชาร์จจะหยุดทำงาน และสวิตช์อัตโนมัติจะทำการต่อหลอดไฟเข้ากับแบตเตอรี่ ทำให้ไฟฉุกเฉินติดสว่าง,
และเมื่อไฟฟ้ากลับมาใช้ได้อีกครั้ง วงจรชาร์จจะกลับมาทำงาน และสวิตช์อัตโนมัติจะตัดวงจรหลอดไฟออก ทำให้ไฟฉุกฉินดับลง
ในอาคารที่อยู่อาศัยสมัยใหม่ หอพัก หรือห้องชุด มักมีกฏหมายควบคุมอาคารให้มีการติดตั้งไฟฉุกเฉิน
เพื่ออำนวยความสะดวกปลอดภัยกับผู้อยู่อาศัย และป้องกันการฉวยโอกาสปล้นจี้ในระหว่างเหตุไฟฟ้าดับอีกด้วย
ดาห์เลีย (อัลบั้ม)
ดาห์เลีย () เป็นสตูดิโอชุดที่ 5 ของวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายเมื่อวันที่ 4 พฤศจิกายน พ.ศ. 2536 สังกัดค่ายเพลงแอตแลนติกเรเคิดส์ เป็นอัลบั้มสุดท้ายของวงก่อนที่จะแยกวงในปีถัดมา และเป็นผลงานชุดสุดท้ายของมือกีตาร์ ฮิเดะ เนื่องจากการเสียชีวิตของเขาใน 2 ปีต่อมา อัลบั้มนี้ประกอบไปด้วยเพลงบัลลาดเสียส่วนใหญ่ มีเพียงไม่กี่เพลงเท่านั้นที่ยังรักษาความหนักหน่วงของดนตรีที่เอกซ์เจแปนเคยทำผลงานเอาไว้ก่อนหน้า อัลบั้มนี้ได้ที่ 1 ในชาร์ตออริคอน และอยู่ในชาร์ตเป็นเวลานาน 15 สัปดาห์ มียอดจำหน่ายเกิน 5 แสนแผ่น เพลงในอัลบั้มเกือบจะทั้งหมด กล่าวคือ 7 เพลงจากทั้งหมด 10 เพลง ได้ออกจำหน่ายเป็นซิงเกิล ส่วนใหญ่ได้เป็นที่ 1 ในชาร์ต และมียอดจำหน่ายดี
คาร์ล ลันด์สไตเนอร์
คาร์ล ลันด์สไตเนอร์ (; 14 มิถุนายน ค.ศ. 1868 – 26 มิถุนายน ค.ศ. 1943) เป็นแพทย์ชาวออสเตรีย/อเมริกัน เกิดที่เมืองบาเดินเบวีน จักรวรรดิออสเตรีย-ฮังการี (ใกล้กรุงเวียนนา ประเทศออสเตรียในปัจจุบัน) เป็นบุตรของเลโอโปลด์และแฟนนี (นามสกุลเดิม เฮสส์) ลันด์สไตเนอร์ เรียนจบด้านการแพทย์จากมหาวิทยาลัยเวียนนา ระหว่างปี ค.ศ. 1891–1893 ลันด์สไตเนอร์เรียนวิชาเคมีที่เมืองเวือร์ซบูร์ก, มิวนิกและซูริก เมื่อกลับมาที่เวียนนา ลันด์สไตเนอร์ทำงานเป็นผู้ช่วยนักวิทยาแบคทีเรีย แอนตัน ไวช์เซลบอมที่มหาวิทยาลัยเวียนนา ในปี ค.ศ. 1901 ลันด์สไตเนอร์ประสบความสำเร็จในการจำแนกหมู่โลหิต A, B และ O และพบว่าการถ่ายเลือดให้กับผู้ที่มีหมู่เลือดเดียวกันไม่ทำให้เซลล์เม็ดเลือดถูกทำลาย จากการค้นพบดังกล่าวทำให้ในปี ค.ศ. 1907 รูเบน ออตเตนเบิร์ก นายแพทย์ชาวอเมริกันประสบความสำเร็จในการถ่ายเลือดเป็นครั้งแรก
ต่อมาลันด์สไตเนอร์ทำงานที่โรงพยาบาลวิลเฮล์มิเนนสปิทอล (Wilhelminenspital) ในปี ค.ศ. 1909 ลันด์สไตเนอร์และเพื่อนร่วมงาน แอร์วิน ปอปเปอร์ค้นพบโปลิโอไวรัส ซึ่งก่อให้เกิดโรคโปลิโอ หลังสงครามโลกครั้งที่หนึ่ง ลันด์สไตเนอร์พบว่างานในออสเตรียหายากขึ้น จึงย้ายไปที่ประเทศเนเธอร์แลนด์ ต่อมาในปี ค.ศ. 1922 ลันด์สไตเนอร์ได้รับเชิญให้มาทำงานที่สถาบันร็อกเกอะเฟลเลอร์เพื่อการวิจัยทางการแพทย์ในสหรัฐอเมริกา ในปี ค.ศ. 1930 ลันด์สไตเนอร์ได้รับรางวัลโนเบลสาขาสรีรวิทยาหรือการแพทย์จากการบุกเบิกการศึกษาเกี่ยวกับหมู่โลหิต ต่อมาในปี ค.ศ. 1940 ลันด์สไตเนอร์และเพื่อนร่วมงาน อเล็กซานเดอร์ เอส. ไวเนอร์และฟิลิป เลวีนค้นพบอาร์เอชแฟกเตอร์
ด้านชีวิตส่วนตัว ลันด์สไตเนอร์แต่งงานกับเลโอโปลดีน เฮลีน วลาสโตในปี ค.ศ. 1916 มีบุตรด้วยกัน 1 คน ลันด์สไตเนอร์เสียชีวิตด้วยโรคกล้ามเนื้อหัวใจตายเหตุขาดเลือดในปี ค.ศ. 1943 ในปี ค.ศ. 2016 กูเกิล ดูเดิลฉลองวันเกิดครบรอบ 148 ปีให้แก่เขา
ผลงานของร็อบบี วิลเลียมส์
ร็อบบี วิลเลียมส์เป็นนักร้องและนักแต่งเพลงชาวอังกฤษ เขาเป็นหนึ่งในศิลปินชายชาวอังกฤษที่ประสบความสำเร็จมากที่สุด ปัจจุบันเขามียอดขายอัลบั้มและซิงเกิลรวมแล้วกว่า 77 ล้านก๊อปปี้ มีอัลบั้มอันดับ 1 ถึง 11 อัลบั้ม มีซิงเกิลอันดับ 1 อยู่ 7 ซิงเกิล
บอร์นทูบีฟรี (เพลงเอกซ์เจแปน)
"บอร์นทูบีฟรี" () เป็นเพลงของวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายเมื่อ 6 พฤศจิกายน พ.ศ. 2558 เพลงนี้ขึ้นชาร์ตเจแปนฮอต 100 ของบิลบอร์ดในอันดับที่ 21 อยู่อันดับ 1 ในชาร์ตไอทูนส์ของฝรั่งเศส สวีเดน เม็กซิโก เปรู อาร์เจนตินา สิงคโปร์ ไต้หวัน ฮ่องกง มาเก๊า และญี่ปุ่น
มิวสิกวิดีโอเป็นการถ่ายทำเอกซ์เจแปนขณะที่กำลังทำการแสดงเพลง "บอร์นทูบีฟรี" ต่อหน้าผู้ชมที่คลับโนเกีย วันที่ 1 กรกฎาคม พ.ศ. 2553 วิดีโอกำกับโดยโยะชิกิ และความร่วมมือกับพานาโซนิค
มิวสิกวิดีโอที่ 2 ของเพลงนี้ สร้างขึ้นโดยรวมภาพการแสดงสดของวง และการรับรองจากแฟนคลับ ซึ่งออกมาครั้งแรกในเว็บไซต์ของ "เคอร์แรง!" เมื่อวันที่ 19 พฤศจิกายน พ.ศ. 2558
สุริยา เยาวสังข์
สุริยา เยาวสังข์ เป็นนักแสดง และนายแบบวัยรุ่นในอดีตชาวไทย มีชื่อเสียงจากผลงานภาพยนตร์เรื่อง ผีเสื้อและดอกไม้ ค่ายไฟว์สตาร์โปรดักชั่น (ปีพ.ศ. 2528) ปัจจุบันยังคงมีผลงานการแสดงอยู่เรื่อยๆ
สุริยา เยาวสังข์'(ป๊อป) เกิดเมื่อวันที่ 29 พฤษภาคม 2514 เป็นลูกคนสุดท้องจากจำนวนพี่น้อง 8 คน จบการศึกษาจากโรงเรียนอำนวยวิทยา โรงเรียนบางกะปิ และโรงเรียนนานาชาติที่ประเทศจีน เข้าสู่วงการเมื่อปี พ.ศ.2527 ขณะศึกษาชั้นมัธยมศึกษาปีที่ 2 โดยเริ่มจากงานถ่ายแบบ และแสดงภาพยนตร์เรื่องแรกของไฟว์สตาร์โปรดักชั่น ที่กำกับโดย ยุทธนา มุกดาสนิท เรื่อง "ผีเสื้อและดอกไม้" ร่วมกับ วาสนา พลเยี่ยม ในปี พ.ศ.2528
ต่อมาจึงมีผลงานภาพยนตร์ออกมาอย่างต่อเนื่อง ที่สร้างชื่อเสียงอีกเรื่องคือ "กว่าจะรู้เดียงสา"ในปี พ.ศ.2530 คู่กับ มาช่า วัฒนพานิช ต่อด้วย ภาพยนตร์เรื่อง "วงศาคณาญาติ" ในปีเดียวกัน และ "ซอสามสาย" ในปี พ.ศ.2531 จากนั้นจึงได้ไปศึกษาต่อที่เมืองปักกิ่ง ที่ประเทศจีนและกลับมาทำงานบริษัททัวร์กับช่วยดูแลธุรกิจครอบครัว และได้กลับมาแสดงละครอีกครั้งตั้งแต่ปี พ.ศ.2538 โดยประเดิมเรื่อง "เฮฮาเมียนาวี" ทางช่อง 5 เป็นเรื่องแรก จากนั้นจึงมีผลงานออกมาอย่างเนื่อง
อีกทั้งยังช่วยบิณฑ์ บันลือฤทธิ์ สร้างและกำกับภาพยนตร์ "ช้างเพื่อนแก้ว" เมื่อปี พ.ศ.2546 ต่อด้วย "ปัญญา เรณู" ในปี พ.ศ.2554 "ปัญญา เรณู 2" ในปี พ.ศ. 2555, "ปัญญา เรณู 3 รูปูรูปี" ในปี พ.ศ. 2556, รวมทั้ง "กรรไกร ไข่ ผ้าไหม สองบาทห้าสิบ" ในปี 2558 และภาพยนตร์เรื่องอื่นออกมาเรื่อยๆ
ปัจจุบันสมรสแล้ว และมีบุคร 3 คน คือ ศิรภพ, อิงกมล และ อำภาพันธ์ เยาวสังข์ และได้ผลิตรายการ "โอมมหารวย เดอะซีรีส์" ทางช่อง 5 เป็นผู้บริหารในตำแหน่ง ผอ.สถานีเซอร์ไพรส์ ทีวี รวมทั้งทำงานเบื้องหลังกับผู้ช่วยผู้กำกับการแสดงภาพยนตร์ให้กับบิณฑ์ บรรลือฤทธิ์ ฯลฯ
บิ๊กบอสแมน
เรย์มอนด์ "เรย์" ดับเบิลยู. เทรเลอร์ จูเนียร์ (Raymond "Ray" W. Traylor, Jr.) (2 พฤษภาคม ค.ศ. 1963 – 22 กันยายน ค.ศ. 2004) เป็นนักมวยปล้ำอาชีพชาวอเมริกัน เขาเป็นที่รู้จักในการทำงานกับ เวิลด์เรสต์ลิงเฟเดเรชัน (WWF) ภายใต้ชื่อบนสังเวียนว่า (เดอะ) บิ๊กบอสแมน ((The) Big Boss Man) เช่นเดียวกับการปรากฏตัวของเขากับสมาคม เวิลด์แชมเปี้ยนชิพเรสต์ลิง (WCW) ในนาม เดอะบอส, การ์เดียน แองเจิล (The Boss, Guardian Angel) และ บิ๊ก บับบา โรเจอส์ (Big Bubba Rogers) ระหว่างการปรากฏตัวของเขากับ WWF, บิ๊กบอสแมนเคยเป็นทั้งแชมป์ WWF World Tag Team Championship 1สมัย และแชมป์ WWF Hardcore Championship 4สมัย วันที่ 7 มีนาคม 2016 เขาได้รับการบรรจุชื่อเข้าสู่ หอเกียรติยศดับเบิลยูดับเบิลยูอี ประจำปี 2016
ปัญญาชน
ปัญญาชน (, , ) คือ ชนชั้นทางสังคมของคนซึ่งใช้ปัญญาชั้นสูงมุ้งไปที่การนำหรือวิจารณ์ ไม่ก็เล่นบทบาทผู้นำในการสร้างรูปแบบของวัฒนธรรมและการเมืองของสังคม ดังนั้นปัญญาชนจึงใช้ได้กับใครก็ได้ไม่ว่าจะเป็นศิลปินหรือครูในโรงเรียน รวมไปถึง  นักเขียน  ปัญญาชนเป็นประเด็นที่ถูกนำมาถกเถียงอยู่เสมอทางด้านบทบาทในการพัฒนาของสังคมสมัยใหม่ซึ่งในประวัติศาสตร์ส่วนใหญ่มีส่วนร่วมในการก้าวหน้าทว่าไม่ได้มีแต่ในด้านบวกเท่านั้น บางครั้งก็มีผลในการย้อนหลังเช่นกัน
ในมุมมองทางสังคม ชนชั้นของปัญญาชนนั้นเกิดขึ้นครั้งแรกในใน ชื่อถูกยืมมาจากจอร์จ วิลเฮล์ม ฟรีดริช เฮเกิลประมาณช่วงปีค.ศ. 1840 ถึง 1850 เพื่อใช้เรียกชนชั้นกระฎุมพีซึ่งมีการศึกษาและมีส่วนร่วมอย่างต่อเนื่องในชนชั้น และสามารถเป็นผู้นำทางจิตใจให้กับประเทศที่ถูกปกครองโดยผู้มีอิทธิพลในแบบเผด็จการ
ในประเทศรัสเซียก่อนการปฏิวัติ คำนี้ถูกใช้เพื่อกล่าวถึงผู้คนซึ่งมีส่วนในการริเริ่มทางการเมืองหรือทางวัฒนธรรม คำนี้ยังถูกใช้โดยคนกลุ่มที่ถูกกล่าวถึงเพื่อสร้างความแตกต่างและเพิ่มระยะห่างระหว่างตัวเองกับคนหมู่มาก ต่อมาคำว่าปัญญาชนได้เป็นที่นิยมมากขึ้นและใช้กล่าวถึงผลของการศึกษาระดับอุดมศึกษาต่อประชาชน
การเกิดขึ้นของปัญญาชนตามมาด้วยคำว่า 'ปัญญาชน' โดย โดยได้ถูกเชื่อมโยงกับการพัฒนาเมือง การกระจายอย่างกว้างขวางของการพิมพ์และโรงเรือน (tenement houses) สำหรับเช่าในใจกลางเมือง"
พฤติกรรมซึ่งบ่งบอกถึงปัญญาชนจาก หนังสือ 'วัฒนธรรมและปัญญาชน' โดย Dr. Vitaly Tepikin มีดังนี้
มีชาเอล เอ็นดรี
มีชาเอล เอ็นดรี (, เกิดเมื่อวันที่ 1 พฤศจิกายน พ.ศ. 2527) เป็นนักฟุตบอลชาวฝรั่งเศส ปัจจุบันได้ลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยลีก
เอ็นดรี ลงเล่นในชุดเยาวชนให้กับสโมสรฟุตบอลซาลง เดอ โพรวองซ์ และ สโมสรฟุตบอลวัล ดูรองเซ ฟา ต่อมาในปี พ.ศ. 2546 เขาได้เริ่มต้นชีวิตการเป็นนักฟุตบอลอาชีพด้วยการลงเล่นให้กับสโมสรฟุตบอลเซต โดยเขาเล่นให้กับเซตเป็นเวลา 2 ปีครึ่ง หลังจากนั้นในเดือนมกราคม พ.ศ. 2549 เขาได้ย้ายเข้าร่วมสโมสรฟุตบอลสปอร์ติง ตูลอง วาร์ ต่อมาในวันที่ 27 มิถุนายน พ.ศ. 2550 เขาได้ทำการเซ็นสัญญากับสโมสรฟุตบอลรอยัล ชาร์เลอรอย หลังจากที่ทำ 7 ประตูใน 28 นัด ในฤดูกาล 2006–07 ให้กับตูลอง วาร์ หลังจาก 1 ฤดูกาลผ่านไป ในวันที่ 8 สิงหาคม พ.ศ. 2551 เขาได้เซ็นสัญญากับสโมสรฟุตบอลอัลอิตติฮัด ในยูเออีลีก ซึ่งต่อมาเขาก็ได้ย้ายไปลงเล่นให้กับสโมสรฟุตบอลดูไบ, อัล-ไซลียา และ อัล-ชาบ ตามลำดับ ก่อนที่จะย้ายมาลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยลีก ในฤดูกาล 2016
วอลเลย์บอลหญิงชิงแชมป์โลก 2018
วอลเลย์บอลหญิงชิงแชมป์โลก 2018 () เป็นการแข่งขันครั้งที่ 18 ของวอลเลย์บอลหญิงชิงแชมป์โลก อยู่ภายใต้การกำกับของสหพันธ์วอลเลย์บอลระหว่างประเทศ ซึ่งรอบสุดท้ายจะจัดขึ้นที่ประเทศญี่ปุ่น ระหว่างวันที่ 29 กันยายน – 20 ตุลาคม ค.ศ. 2018 การแข่งขันครั้งนี้จะเป็นครั้งที่ 5 และครั้งที่ 3 ในรอบ 12 ปี. รอบหกทีมสุดท้ายจะจัดขึ้นที่เมืองโยะโกะฮะมะ มีทีมที่เข้าร่วมการแข่งขันทั้งหมด 24 ทีม
การคัดเลือกมาจากการคัดเลือกตัวแทนในแต่ละทวีปทั้งหมด 130 ทีม เพื่อให้ได้ 24 ทีม สำหรับการแข่งขันโดยญี่ปุ่นผ่านเข้ารอบในฐานะเจ้าภาพ และอีก 23 ทีมนั้นมาจากการคัดเลือกของสหพันธ์วอลเลย์บอลแต่ละทวีป แอฟริกามี 2 ทีมที่ได้รับสิทธิ์ผ่านเข้าแข่งขัน เอเชียและโอเชียเนียได้รับสิทธิ์ 6 ทีม ยุโรป 9 ทีม อเมริกาเหนือ 4 ทีม และอเมริกาใต้ 2 ทีม
การจับสลากแบ่งกลุ่มจัดขึ้นที่เมืองโตเกียว ประเทศญี่ปุ่น ในวันที่ 7 ธันวาคม ค.ศ. 2017 ประเทศญี่ปุ่นฐานะประเทศเจ้าภาพได้รับให้เป็นทีมวางของกลุ่ม A และ 7 ทีมแรกจากอันดับโลก ณ วันที่ 7 สิงหาคม ค.ศ. 2017 จะได้รับให้เป็นทีมวางของแต่ละกลุ่มโดยใช้วิธีสลับฟันปลาในสองแถวแรกจากอันดับโลก ส่วนที่เหลืออีก 16 ทีมจะถูกจับสลากในสี่แถวถัดไป โดยแต่ละกลุ่มจะมีทีมจากสมาพันธ์เดียวกันไม่เกิน 3 ทีม ตัวเลขในวงเล็บหมายถึงอันดับโลกทีมชุดใหญ่ ยกเว้นประเทศญี่ปุ่นประเทศเจ้าภาพอันดับที่ 6
บริษัท เวิร์คพอยท์ เอ็นเทอร์เทนเมนท์ จำกัด ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์โลก 2018 ในทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ
ดิ โอ.ซี.
ดิ โอ.ซี. () เป็นละครชุดทางโทรทัศน์อเมริกันประเภทนาฏกรรมวัยรุ่น ออกอากาศทางเครือข่ายฟอกซ์ในสหรัฐอเมริกาตั้งแต่วันที่ 5 สิงหาคม ค.ศ. 2003 ถึง 22 กุมภาพันธ์ ค.ศ. 2007 กินความยาวทั้งสิ้นสี่ฤดูกาล ละครชุดนี้มีจอช ชว็อซ (Josh Schwartz) เป็นต้นคิด
เนื้อหาว่าด้วยชีวิตของวัยรุ่นกลุ่มหนึ่งและครอบครัวซึ่งพำนักอยู่ ณ ชุมชนชายหาดนิวพอร์ตในเทศมณฑลออเรนจ์ รัฐแคลิฟอร์เนีย ตัวละครหลัก คือ ไรอัน แอตวูด (Ryan Atwood) ชายหนุ่มซึ่งครอบครัวแตกแยก และกลายเป็นบุตรบุญธรรมของแซนดี โคเฮน (Sandy Cohen) กับ เคอร์สเตน โคเฮน (Kirsten Cohen) หญิงชายเศรษฐีใจบุญซึ่งมีบุตรชายอยู่แล้ว คือ เซท โคเฮน (Seth Cohen) ไรอันกับเซทมักใช้เวลาสานสัมพันธ์กับหญิงสาวหลายคน เช่น มาริสซา คูเปอร์ (Marissa Cooper) หญิงข้างห้อง ซัมเมอร์ รอเบิตส์ (Summer Roberts) หญิงที่เซทหลงรักมาแต่เด็ก และ เทย์เลอร์ ทาวน์เซนด์ (Taylor Townsend) หญิงช่างจ้อ แนวเรื่องนั้นเกี่ยวกับการขัดกันทางวัฒนธรรมระหว่างสกุลโคเฮนที่มีแนวคิดแบบโลกสวย กับชุมชนชายหายนิวพอร์ตที่มีแนวคิดแบบโลกห่วย ใจแคบ และวัตถุนิยม
เมลิสซา รอเซนเบิร์ก (Melissa Rosenberg) ประพันธ์บทละครเรื่องนี้ ละครเปิดตัวโดยมียอดชมสูง ทั้งกลายเป็นหนึ่งในละครยอดนิยมประจำช่วงปี ค.ศ. 2003– 2004 นอกจากนี้ ยังเป็นที่กล่าวถึงว่า เป็นปรากฏการณ์ทางวัฒนธรรมแบบป็อป และเป็นที่ตอบรับในทางบวกจากนักวิจารณ์ส่วนใหญ่ ทว่า เมื่อฉายไปเรื่อย ๆ ยอดชมก็ตกลงอย่างหนัก เป็นเหตุให้เลิกผลิตไปในต้นปี ค.ศ. 2007 แม้มีการเข้าชื่อบนโลกอินเทอร์เน็ตเพื่อขอให้ทำต่อ และมีผู้ลงชื่อถึงเจ็ดแสนคนก็ตาม
ละครชุดนี้ฉายในประเทศต่าง ๆ กว่าห้าสิบประเทศทั่วโลกมาแล้ว ทั้งออกเป็นดีวีดีและออกทางไอทูนส์ อนึ่ง ช่องวัน และซีเนริโอ ยังซื้อลิขสิทธิ์มาทำเป็นฉบับภาษาไทยชื่อ "กรุงเทพ..มหานครซ้อนรัก"
ฉู่ จินหลิง
ฉู่ จินหลิง (; 29 กรกฎาคม ค.ศ. 1984 –) เป็นนักวอลเลย์บอลชาวจีน ฉู่เล่นให้แก่สโมสรมณฑลเหลียวหนิง และเป็นนักวอลเลย์บอลทีมชาติ
ประเทศเกาหลีใต้ในเอเชียนเกมส์ 1998
ประเทศเกาหลีใต้ เข้าร่วมแข่งขันกีฬาเอเชียนเกมส์ ครั้งที่ 13 ค.ศ. 1998 (พ.ศ. 2541) จะจัดขึ้นที่ กรุงเทพมหานคร ประเทศไทย ระหว่างวันที่ 6 ธันวาคม ถึง 20 ธันวาคม พ.ศ. 2541
ศักย์ของกัลวานี
ศักย์ของกัลวานี () (หรือความต่างศักย์ของกัลวานี, หรือความต่างศักย์ภายใน, Δφ, delta phi) ในสาขาไฟฟ้าเคมีเป็นความต่างศักย์ไฟฟ้าระหว่างสองจุดในกลุ่มของสองสถานะ สถานะเหล่านี้สามารถเป็นของแข็งสองชนิดที่แตกต่างกัน (เช่นโลหะสองชนิดเชื่อมต่อกัน), หรือของแข็งหนึ่งชนิดและของเหลวหนึ่งชนิด (เช่นขั้วไฟฟ้าชนิดหนึ่งแช่อยู่ในอิเล็กโทรไลต์ชนิดหนึ่ง)
โดยทั่วไป ความต่างศักย์ของกัลวานีจะสามารถวัดได้เมื่อสองสถานะนั้นมีส่วนผสมทางเคมีที่เหมือนกันเท่านั้น
ศักย์ของกัลวานีได้รับการตั้งชื่อตามนายลุยจี กัลวานี
บีแยลาวา
บีแยลาวา (; ) เป็นเมืองทางตะวันตกเฉียงใต้ของประเทศโปแลนด์ ห่างจากเมืองวรอตสวัฟ 55 กิโลเมตร อยู่ในเขตจังหวัดดอลนือชล็อนสก์ ก่อตั้งขึ้นในศตวรรษที่ 13 มีเนื้อที่ 36.21 ตารางกิโลเมตร และในปี ค.ศ. 2010 มีประชากร 31,988 คน
ระดับของแฟร์มี
ระดับของแฟร์มี () เป็นศักย์เคมีรวมสำหรับอิเล็กตรอน (หรือศักย์ไฟฟ้าเคมีสำหรับอิเล็กตรอน) และมักจะแสดงรูปเป็น "µ" หรือ "E". ระดับของแฟร์มีของบอดี้หนึ่งเป็นปริมาณทางอุณหพลศาสตร์ และความสำคัญของมันก็คืองานทางอุณหพลศาสตร์ที่จำเป็นในการเพิ่มอิเล็กตรอนหนึ่งตัวให้กับบอดี้ (ไม่นับงานที่จำเป็นในการลบอิเล็กตรอนออกจากที่ใดก็ตามที่มันจากมา)
ความเข้าใจที่ถูกต้องของระดับของแฟร์มี-วิธีการที่มันเกี่ยวข้องกับโครงสร้างของแถบอิเล็กตรอนในการกำหนดคุณสมบัติของอิเล็กตรอนและวิธีการที่มันเกี่ยวกับแรงดันไฟฟ้าและการไหลของประจุในวงจรอิเล็กทรอนิกส์-เป็นสิ่งจำเป็นต่อความเข้าใจในฟิสิกส์ของสถานะของแข็ง ()
ในภาพของโครงสร้างของแถบ ระดับแฟร์มีสามารถได้รับการพิจารณาให้เป็นระดับพลังงานสมมุติของอิเล็กตรอน เช่นว่าที่จุดสมดุลทางอุณหพลศาสตร์ ระดับพลังงานนี้จะมีความน่าจะเป็นอยู่ 50% ของการถูกครอบครองในเวลาใดก็ตาม ตำแหน่งของระดับแฟร์มีที่มีความสัมพันธ์กับระดับพลังงานของแถบเป็นปัจจัยสำคัญในการกำหนดคุณสมบัติทางไฟฟ้​​า ระดับแฟร์มีไม่จำเป็นต้องสอดคล้องกับระดับพลังงานที่เกิดขึ้นจริง (ในฉนวนระดับแฟร์มีจะอยู่ในช่องว่างของแถบ) และก็ไม่ต้องการการดำรงอยู่ของโครงสร้างแถบ อย่างไรก็ตามระดับแฟร์มีได้ถูกกำหนดไว้อย่างชัดเจนว่าเป็นปริมาณอุณหพลศาสตร์ และความแตกต่างในระดับแฟร์มีสามารถวัดได้เพียงแค่ใช้โวลต์มิเตอร์